ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ru ky ky ky ky ky kk de ru ky ky ky ky ru ky ru ky ru ky ky ky ky ru ky ru hu ru ky ru tt ru tt ru ru ru ru ky ru ru ru ky ru uk bg ky ru ky ru ky ru ky ru kk ru be ru ky ru ru ky ru mn ru av ru kk ru ky ru ky ru ky ru ky ru
"Агым", 09.10.09 - 6-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Күтүрөгөн күздүн эки айы тең президент К.Бакиевдин 1-сентябрда ЖКда жарыя кылган мамлекеттик башкаруу системасын реформалоо боюнча демилгесинин ишке ашуусун күтүү менен өтүүдө. Бирок эл күткөн жаңылануу мамлекеттик катчы институту менен өлкө башчысынын кеңешчилерин таратуу менен гана чектелип, Ак үйдүн жетинчи кабатынан бери түшпөй жатат. Башкаруу системасын реформалоо боюнча президенттин катчылыгы иштеп чыккан долбоор 21-сентябрда К.Бакиевге кирген боюнча дайынсыз. Бизге жеткен маалыматтарга караганда, ал долбоор чийки иштелип калып, кайра Каныбек Жороев баштаган жумушчу топко кайтарылган экен. Буга чейин президенттин катчылыгы башкаруу системасына жана Баш мыйзамга өзгөртүүлөрдү киргизүү боюнча сунуштар мамлекет башчысы карап бүткөндөн кийин 22-сентябрда ЖКга киргизилет деген маалымат тараткан. Ал долбоор парламентке сентябрда кирмек тургай, ЖКнын октябрь айындагы планына да киргизилген эмес. Андыктан эл ичинде президент баштаган демилге эмнеге солгундай баштады деген суроо болору мыйзам ченемдүү.
Албетте, ар бир жаңылануу жөн гана кадрларды алмаштырууга эмес, калктын жашоосун жакшыртууга багытталышы абзел. Анын үстүнө башкаруу системасын реформалоо - бул жүздөгөн жыландардын, ондогон ажыдаарлардын куйругун басуу экени ырас. Дегеним, бул тармакта эзелтен эл башкарып, кадырын да капчыгын да түптөп алган, азыр майлуу креслонун бирин ээлеп, эл-жер деп жанын сабап иштегенди мындай кой, семиздигинен онтолоп, жумушка барып келгенин милдет кылып отургандар бар. Алар же ошолор коргоп, колдоп турган айрым мамчиновниктер президент айтып жаткан жаңыланууну анчалык деле жактыра бербеси айтпаса да түшүнүктүү. Ошол эле учурда Кыргызстандын башкаруу системасына көшөгө артындагы кайсыл бир күчтөр да таасир этип турары айтылып эле жүрөт. Мүмкүн президентке кирип кайра чыкпай калган жаңылануу долбоору жогорудагыдай топтордун кызыкчылыгына туура келбей жаткандыр.
Заманбап ой жүгүрткөн адамдарда президент эгер ушул айткандарын ишке ашырып алса мамлекетти ичтен иритип жаткан далай күчтөрдү сындырып, өлкөнү ашка жүк, башка жүк ыплас чөйрөдөн тазалайт деген үмүт күч. Экономикалык оош-кыйыштар экинчи маселе, эң негизгиси Кыргызстандын союздан бери келаткан башкаруу системасы белчесинен коррупцияга батып, эскирип, карып бүткөнү эч талашсыз. Мамлекеттик уюмдардын укуктары бар, жоопкерчилиги жок. Азыркы башкаруу системасы боюнча эч ким эч нерсеге жооп бербейт. Албетте, муну өзгөрпөсө болбойт. Өлкө башчысы эгер чын ниетинен башкаруу системасын реформалайм десе, анда аны алдыда далай тоскоолдуктар күтүп турары шексиз. Бул иште президент катчылыгы менен гана жалгыз калышы толук мүмкүн. Себеби ар бир мамлекеттик чиновник элдин астында жоопкерчиликтүү болгусу келбейт. Андыктан президенттин башкаруу системасын реформалоо боюнча демилгесине эл кызыкдар болуп, анын ырааттуу жүргүзүлүшүн талап кылып турганы оң. Антпесе айтылган кеп ошол боюнча калып, же сырткы түзүлүшү боюнча гана ишке ашып, ички өзөк баягыдай эле калышы мүмкүн. Канчалаган революция болуп, бийлик алмашкан менен өлкө натыйжалуу башкаруу системасына ээ болмоюнча, мамлекеттин да, элдин да тапканы талаага, сураганы сууга кетип, бай-кедейге бөлүнгөн феодалдык доордо жүрө берери белгилүү болуп калды.
Президент Бакиев шайлоодон утуп чыккандан кийин Билим берүү системасын реформалоо боюнча да убада берген. Байкаган чыгарсыз, кийинки кезде ушул тармактын быкыйлары чукулуп, бирде окуучулар үчүн чыгарылган китептер ээсине жетпей кампаларда басылып жатканы белгилүү болуп жатса, бирде окуучулар ортосунда чуу чыгып, бүгүн мектеп рэкетчилигинин бети ачылып туру. Ачыктан ачык эле эки-үч жылдан бери аталган тармак өзү реформалоону сурай баштаганын көрсөтүп келет. Ырас, кийинки кездерде билим берүү тармагы мамлекет тарабынан азыноолак камкордукка алынып, окуу китептерине акча бөлүнүп, мектептер салынып, окуучулар керектүү техникалык окуу куралдар менен камсыз боло баштады. Бирок, реформа акча берүү менен эле жүрбөйт. Билим берүү тармагы бүгүн окуучулардын билимин, тарбиясын арттыра турган окуу программасын киргизүүгө, бир багыттагы идеологияга, жалпы эле билим берүү системасын жаңылоого мезгил жеткенин көрсөтүп жатат.
Жалпы эле улутка азыр карынды кампайткандан мурда жандүйнө ыңкылабы керек болуп турганы айдан ачык.
т.: 66 58 42,
Былтыр так ушул 5-октябрь күнү Алайдын Нура айлында күчү 7 баллга жеткен зилзаладан 75 киши набыт болуп, үй-жайлар керектен чыккан. Бул күнү Алай районунун Мониев атындагы орто мектеби зилзаладан набыт тапкан 25 окуучусун эскерди. Маркумдардын бейитине жана алар тирүү кезинде отурган парталарына гүлчамбар коюлуп, жолдоштору алардын кылык-жоруктарын эстешти. Өзгөчө кырдаалдар министрлиги жана курулуш-архитектура мамагенттиги жабырлануучуларга 152 үй, ошондой эле бир катар социалдык имараттарды куруп бүтүп тапшырды. Мындай күтүлбөгөн кырсыктар өлкөгө быйыл да зыянын тийгизген. Расмий маалымат боюнча, өткөн тогуз айдын ичинде 205 табигый жана техникалык кырсык катталып, мындан 59 киши набыт болгон. Ал эми материалдык жоготуулар 156 млн. 354 миң сомду түзгөн. Жыл башынан бери 92 жолу сел агып, майда-чүйдө 15 жер титирөө катталган. 35 жолу көчкү жүрүп, мындан 2 киши каза тапкан. 16 адамдын өмүрүн алган 13 жер көчкү катталган.
"Кыргызгаз" 6-октябрда "Узтрансгазга" 1 миллион 400 миң доллар которду. Өзбекстан 1-октябрга чейин карызды төлөө талабын коюп, эгерде ал ишке ашпаса газ өчүрүлөрүн билдирген эле. 24-сентябрдан тарта Ош шаарына газ берүү толук токтотулуп, андан кийин түндүк регионго 30% кыскартылган. Эми Кыргызстан ыйлап-сыктап Өзбекстанга 19 миллион доллар карызын төлөөнү баштады. Айрым маалыматтар боюнча ашыналар бөлүп-жарып төлөгөнгө да көнбөй жатышат. Эгер Өзбекстан Кыргызстанга көгүлтүр отун берүүнү токтотсо, анда ансыз да үнөмдөлүп жаткан электр энергиясына күч келери белгилүү. Ушул эле күнү президент Курманбек Бакиев мугалимдер күнүнө арналган жыйында мектептер кылмыш дүйнөсүнүн кылтагына илинип жатканына тынчсызданганын билдирди. Рэкетчилик күчөп жатканын айттып, Билим берүү жана илим министрлиги укук коргоо органдары менен бирге мектептердеги кылмыштуулукту азайтуу боюнча тез аранын ичинде чара көрүүсү керектигин белгиледи.
КР өкмөт башчысы Игорь Чудинов менен казак өкмөт башчысы Карим Масимовдун сүйлөшүүсү соңуна чыкты. Сүйлөшүүдө казак тарап кыш мезгилинде Кыргызстанды көмүр жана мазут менен камсыздоого салымын кошууга даярдыгын билдирген. Алмайдын бермейи бар заманда Кыргызстан Ысык-Көлдөгү казак пансионаттарынан жер үчүн ижара акысын ички баада алууга макулдук берди. Андан сырткары, тараптар Өзбекстандын Борбор Азиядагы бирдиктүү электр алкагынан чыгуусуна байланыштуу Датка-Кемин-Алматы жогорку чыңалуудагы электр линиясын куруу маселесин талкуулашты. Баса, баурдастар бизге берген көмүрүн алган электр энергиясына болгон карызына чегермек болду. Ошол эле учурда Казакстан кышкы сезон жана келерки жаз мезгили үчүн электр энергиясына 25 млн. долларды алдын-ала төлөөгө даярбыз деп төш какты.
"Азаттык" үналгысынын интернет баракчасы ушул күнү
АКШда жүргөн Тышкы иштер министри Кадырбек Сарбаевдин АКШ коргоо министри Роберт Гейтс менен жолугушуп, эки тараптуу аскердик-техникалык кызматташуу боюнча маселелерди талкуулашканы тууралуу маалымат берди. Ошондой эле Кадырбек Сарбаев АКШ Мамлекеттик катчысынын биринчи орунбасары Джеймс Стейнберг менен да жолугушуп, анда биргелешкен экономикалык өнүгүү фондун түзүү туурасында сөз жүргөн. Бул жолугушууда эки тарап саясый, экономикалык, аскердик, маданий-гуманитардык багыттарда кызматташууну жаңы деңгээлге көтөрүүгө кызыкдар экендиктерин тастыкташкан.
Бүгүн, 9-октябрда президент К.Бакиев Молдованын борбору Кишинев шаарында өтүүчү КМШ президенттеринин саммитине катышуу үчүн жөнөп кетти. Алдын ала берилген маалыматтар боюнча саммитте президенттер гуманитардык тармакта кызматташуу, коопсуздук маселесин камсыз кылуу, дүйнөлүк каржы-экономикалык кризиси жана шериктеш өлкөлөрдүн мындан аркы кызматташууларын талкуулашат. Кишинев саммити бүгүн КМШ өлкөлөрүнүн тышкы иштер министрлеринин жыйыны менен башталат.
Сереп салган Зайырбек АЖЫМАТОВ
кыргыз тилиндеги гезит "Агым"
email • архив • редакция
Бакыт Бешимов кимден качкан?
Миллиондор кайда, Бакыт мырза?
Мылжың бийликке кылжың оппозициябы?
Мансап жолу партия тепкичинен турабы?
"Бахтыярды Зикирбаев атайын өлтүрүптүр"
100 млн. сомду КИМ "жутту"?
"Орто" баа алган ким?
Алкоагенттиктен алко эмес, акча жардам
"Омор Султанов өзүнүн ырларын өзү жакшы окуп алган акын"
Жапондордо да мүшкүл көп
"…Миң кыялды ким тыяр"
Бул жолу жаш ырчы Даниэль өзүнө "портрет" тартты.
Оюнда дайым "генерал", турмушта лидер ДАНИЭЛЬ
"Ушул адамга кезиккениме эч өкүнбөйм"
Албуут темпераменттен чыккан ашкере канкор
Издейм сени, арасынан элдердин...
Кимди ким соет болду экен?